**JELGAVAS VALSTSPILSĒTAS PAŠVALDĪBAS 2021.GADA 26.AUGUSTA**

**SAISTOŠO NOTEIKUMU NR.21-18**

**„GROZĪJUMI JELGAVAS PILSĒTAS PAŠVALDĪBAS 2016.GADA 28.JANVĀRA SAISTOŠAJOS NOTEIKUMOS NR.16-3 „JELGAVAS PILSĒTAS PAŠVALDĪBAS PIRMSSKOLAS IZGLĪTĪBAS NODROŠINĀŠANAS**

**FUNKCIJAS ĪSTENOŠANAS KĀRTĪBA””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1  Īss projekta satura izklāsts | Saskaņā ar Administratīvo teritoriju un apdzīvoto vietu likuma 8.panta trešo daļu no 2021.gada 1.jūlija Jelgavas pilsētai ir noteikts valstspilsētas statuss. Sakarā ar minēto, Jelgavas pilsētas pašvaldības 28.01.2016. saistošajos noteikumos Nr.16-3 “Jelgavas pilsētas pašvaldības pirmsskolas izglītības nodrošināšanas funkcijas īstenošanas kārtība” (turpmāk – Saistošie noteikumi) tiek veikti redakcionāli grozījumi attiecībā uz pilsētas statusu, visā Saistošo noteikumu tekstā aizstājot vārdu “pilsētas” ar vārdu “valstspilsētas”. Saskaņā ar tiesībsarga izvērtējumu, tiesību aktos konstatēti trūkumi attiecībā uz bāreņu un bez vecāku gādības palikušo bērnu uzņemšanu izglītības iestādē. Sasitošie noteikumi tiek papildināti, paredzot priekšrocību bērniem bāreņiem un bez vecāku gādības palikušiem bērniem uz vietu pašvaldības pirmsskolas izglītības iestādē, tādējādi nodrošinot Izglītības likuma 56.panta pirmajā daļā noteiktās tiesības.Saistošo noteikumu 15.punkts papildināts ar norādi, kādā kārtībā turpmāk ir iespējams iesniegt iesniegumu, paredzot iespēju iesniegumu iesniegt personīgi vai elektroniski parakstītu ar drošu elektronisko parakstu.Pašvaldība, atbilstoši Izglītības likuma 26.panta pirmajai daļai vispārējās pirmsskolas izglītības iestādēs uzņem izglītojamos atbilstoši tās noteiktajai kārtībai. Jelgavas pilsētas pašvaldībā saņemta Vides aizsardzības un reģionālās attīstības ministrijas vēstule, kas adresēta visām pašvaldībām, norādot uz nepieciešamību veikt labojumus saistošajos noteikumos par pirmsskolas izglītības funkcijas nodrošināšanu, ievērojot to, ka šobrīd normatīvie akti nesatur tiesisko regulējumu attiecībā uz izglītojamo atskaitīšanu no pirmsskolas izglītības iestādes un Tiesībsargs ir aicinājis Ministru kabinetu steidzami izpildīt Vispārējās izglītības likuma 4. panta 18. punktā ietverto deleģējumu noteikt kārtību, kādā izglītojamie tiek atskaitīti no pirmsskolas izglītības programmām (izņemot no speciālās pirmsskolas izglītības iestādes vai grupas). Pašvaldībai ir pienākums nodrošināt taisnīgu vietu sadalījumu pirmsskolas izglītības iestādēs, tostarp gādāt, lai no izglītības iestādes izglītojamo saraksta neatskaitītie bērni, kuri izglītības iestādi neapmeklē bez attaisnojoša iemesla, nepaliktu sarakstos un nekavētu bērnu uzņemšanas procesu pirmsskolas izglītības iestādē. Lai nodrošinātu taisnīgu vietu sadalījumu pirmsskolas izglītības iestādēs, pašvaldība saistošajos noteikumos nosaka vienotu kārtību izglītojamo atskaitīšanai līdz brīdim, kad šādu atskaitīšanas kārtību noteiks Ministru kabinets. Grozījumi Saistošajos noteikumos paredz, ka gadījumos, ja bērns, izņemot obligātajā izglītības vecumā esošu izglītojamo, neapmeklē pirmsskolas izglītības iestādi 60 dienas kalendārā gada laikā bez attaisnojoša iemesla, tad, brīdinot bērna vecāku un nosakot termiņu, kas nav īsāks par 14 kalendārajām dienām, paskaidrojuma sniegšanai, bērnu var atskaitīt no pašvaldības pirmsskolas izglītības iestādes.Par attaisnojošu pirmsskolas izglītības iestādes kavējumu Saistošo noteikumu izpratnē tiek atzīta bērna prombūtne veselības stāvokļa dēļ, ko apliecina ārsta izziņa, bērna pirmsskolas izglītības programmas apguves pārtraukums vasaras mēnešos vai citi gadījumi, par kuriem vecāks rakstiski ir informējis pašvaldības pirmsskolas izglītības iestādi pirms plānotās prombūtnes. |
| 2. Projekta nepieciešamības pamatojums | Noteikumi nepieciešami sakarā ar izmaiņām normatīvajos aktos, lai nodrošinātu bāreņiem un bez vecāku gādības palikušiem bērniem Izglītības likuma 56.apnta pirmajā daļā noteikto tiesību īstenošanu un lai noteiktu tiesisko regulējumu Pašvaldībā attiecībā uz bērnu atskaitīšanu no pašvaldības pirmsskolas izglītības iestādes, līdz brīdim, kad tiks izstrādāts vienots tiesiskais regulējums visā valstī. |
| 3. Informācija par plānoto projekta ietekmi uz pašvaldības budžetu | Nav ietekmes |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav ietekmes. |
| 5. Informācija par administratīvajām procedūrām | Konstatējot, ka bērns, izņemot obligātajā izglītības vecumā esošu bērnu, neapmeklē pašvaldības pirmsskolas izglītības iestādi 60 dienas kalendārā gada laikā bez attaisnojoša iemesla, pašvaldības pirmsskolas izglītības iestādes vadītājam pirms lēmuma pieņemšanas par bērna atskaitīšanu no pašvaldības pirmsskolas izglītības iestādes būs jābrīdina bērna vecāks, nosakot termiņu paskaidrojumu sniegšanai. |
| 6. Informācija par konsultācijām ar privātpersonām | Nav notikušas. |

Domes priekšsēdētājs A.Rāviņš